text: вадим михайлович кожевников (1909-1984), орыс жазушысы, қоғам қайраткері. социалдық еңбек ері (1974), ксро мемлекеттік сыйлығының лауреаты (1971). мәскеу мемлекеттік университетін бітірген (1933). соғыс тақырыбына арналған романдар жазды. әуезовпен шығармашылык қарым-қатынаста болған. «абай жолы» романының «знамя» журналында басылуына байланысты, 1951 және 1959 жылы бір-біріне жиі-жиі хат жазысып, кездесіп тұрған. «абай» романы женінде «1948 жылғы кеңес прозасы» («новый мир», 1948, №5), «кеңес прозасындағы патриоттық шығармалар» («прав¬да», 1949, 13 мамыр) макалаларын жазды.